**NOLIKUMS**

Rīgā

|  |  |
| --- | --- |
| 06.11.2020. | Nr. 1.5-1.2/14 |

**„Latvijas nacionālā lugu konkursa nolikums”**

*Izdots saskaņā ar Valsts pārvaldes*

*iekārtas likuma 72. panta pirmās daļas*

*2. punktu un Ministru kabineta*

*2012.* *gada 18. decembra noteikumu*

*Nr. 931 „Latvijas Nacionālā kultūras*

*centra nolikums” 4.4. apakšpunktu*

1. **Vispārīgie jautājumi**
2. Nolikums nosaka kārtību, kādā notiek Latvijas nacionālais lugu konkurss (turpmāk – konkurss).
3. Konkursa mērķi ir:
	1. veicināt jaunu oriģināldarbu radīšanu;
	2. veidot sadarbību starp dramaturgiem un amatierteātru režisoriem;
	3. veicināt labāko lugu ideju attīstīšanu līdz pilna apjoma lugu formātam;
	4. popularizēt amatierteātru iestudējumus Latvijas sabiedrībā.
4. Konkurss tiek organizēts divās kārtās atbilstoši šajā nolikumā ietvertajiem noteikumiem.
5. Konkursā ir tiesības piedalīties ikvienam dramaturgam (turpmāk – autors).
6. **Konkursa rīkotājs**
7. Konkursu rīko Latvijas Nacionālais kultūras centrs (turpmāk – centrs):
	1. adrese: Pils laukums 4, Rīga, LV**-**1365, e**-**pasts: lnkc@lnkc.gov.lv, tālr. 67228985, mob.tālr. 26730840, tīmekļvietne: [www.lnkc.gov.lv](http://www.lnkc.gov.lv);
	2. kontaktpersona: amatierteātru eksperte Dace Vilne, e**-**pasts:  Dace.Vilne@lnkc.gov.lv.
8. **Konkursa žūrija**
9. Konkursa I kārtai iesniegtās lugu idejas un II kārtai iesniegtās lugas izvērtē centra izveidota žūrija vismaz 5 (piecu) ekspertu sastāvā, ieskaitot žūrijas priekšsēdētāju.
10. Žūrijas sēdes ir slēgtas.
11. Žūrijas darbu vada Žūrijas priekšsēdētājs, kuru no sava vidus ar vienkāršu balsu vairākumu pirmajā sēdē ievēlē konkursa žūrija.
12. Žūrijas priekšsēdētājs var noteikt, ka sēdes norisē tiek izmantota videokonference (attēla un skaņas pārraide reālajā laikā), ja attiecīgajam žūrijas loceklim ir tehniska iespēja piedalīties sēdē ar videokonferences palīdzību un ir nodrošināta elektroniskā balsošana tiešsaistē (pastāvīgi jābūt nodrošinātam videoattēlam tiešsaistes režīmā tādā veidā, lai žūrijas loceklis būtu vizuāli identificējams sēdes dalībā un katrā balsojumā).
13. Žūrijas ekspertiem ir pienākums ievērot vispārpieņemtās un ētikas normas, kā arī atturēties no pienākumu veikšanas, ja konstatēts interešu konflikts.
14. **Konkursa I kārtas norises noteikumi**
15. Konkursa I kārtā autors iesniedz lugas ideju, to noformējot un iesniedzot atbilstoši šī nolikuma noteikumiem:
	1. lugas idejas izklāsts;
	2. tēlu sistēma;
	3. lugas struktūra – sižeta shēma.
16. Lugas ideja iesniedzama latviešu valodā.
17. Lugas ideja konkursam jāiesniedz **līdz 2020. gada 1. decembrim** elektroniski**,** nosūtot uzelektroniskā pasta adresi: lnkc@lnkc.gov.lv.
18. Žūrija nevērtē lugas idejas, kas iesniegtas pēc šī nolikuma 13. punktā noteiktā iesniegšanas termiņa vai, neievērojot šī nolikuma III. nodaļā noteiktās prasības.
19. **Konkursa I kārtas vērtēšana**
20. Konkursa I kārtai iesniegtās lugu idejas žūrija izvērtē, izvēloties lugu idejas, kuras tiek virzītas dalībai konkursa II kārtā.
21. Žūrija vērtē katru lugas ideju pēc šādiem kritērijiem:
	1. radošās idejas skaidrs un pārliecinošs izklāsts;
	2. idejas aktualitāte (piemēram, šodienas procesu atainojums, vēstures notikumu aktualizācija mūsdienās, 21. gadsimta notikumu vispārinājums, pasaules migrācija, latvieši pasaulē, līdzāspastāvēšana divu un vairākkopienu sabiedrībā, dažādas sabiedrības grupas un kultūrtelpas, ģimene mūsdienu vērtību sistēmā, ekoloģija u.tml.);
	3. idejas oriģinalitāte.
22. Maksimālais punktu skaits, ko katrs žūrijas eksperts lugas idejai var piešķirt, ir 30 punkti.
23. Žūrijas gala vērtējums lugas idejai tiek aprēķināts, saskaitot katra žūrijas eksperta piešķirto punktu skaitu un izdalot to ar žūrijas ekspertu skaitu.
24. Centrs informē autoru par I kārtas rezultātiem un to, vai viņu iesniegtā lugas ideja tiek virzīta dalībai konkursa II kārtā, nosūtot informāciju uz autora norādīto elektroniskā pasta adresi. Informācija autoriem tiek nosūtīta viena mēneša laikā pēc lugas idejas iesūtīšanas termiņa.
25. Autori, kuru lugu idejas izvirzītas konkursa II kārtai, līdz 2021. gada 29. janvārim iesniedz centram apliecinājumu par apņemšanos uzrakstīt pilna apjoma lugu dalībai konkursa II kārtā.
26. Ja autors šī nolikuma 19. pantā minēto apliecinājumu noteiktajā termiņā neiesniedz, žūrijai ir tiesības lemt par viņa izslēgšanu no dalības konkursa II kārtā, kā arī autora, kas konkursa I kārtā ieguvis nākamo lielāko punktu skaitu, virzīšanu dalībai II kārtā.
27. **Konkursa II kārtas norises noteikumi**
28. Konkursa II kārtā autors **līdz 2021. gada 1. septembrim** elektroniski iesniedz pilna apjoma lugu**,** nosūtot uzelektroniskā pasta adresi: lnkc@lnkc.gov.lv.
29. Žūrija nevērtē lugas, kas iesniegtas pēc šī nolikuma 22. punktā noteiktā iesniegšanas termiņa.
30. **Konkursa II kārtas vērtēšana**
31. Konkursa II kārtā iesniegtās lugas žūrija vērtē pēc šādiem kritērijiem:
	1. idejas aktualitāte (piemēram, šodienas procesu atainojums, vēstures notikumu aktualizācija mūsdienās, 21. gadsimta notikumu vispārinājums, pasaules migrācija, latvieši pasaulē, līdzāspastāvēšana divu un vairākkopienu sabiedrībā, dažādas sabiedrības grupas un kultūrtelpas, ģimene mūsdienu vērtību sistēmā, ekoloģija u.tml.);
	2. idejas oriģinalitāte;
	3. lugas uzbūve (sarežģījums, kāpinājums, kulminācija);
	4. dialogi, raksturu atveidojums;
	5. lugas darbība.
32. Žūrija balsojot izvērtē konkursam iesniegtās lugas, ar balsu vairākumu pieņemot lēmumu par pirmās, otrās un trešās vietas piešķiršanu.
33. Žūrijai ir tiesības nepiešķirt kādu no vietām nevienai no konkursam iesūtītajām lugām.
34. Konkursa rezultātus centrs publicē savā tīmekļa vietnē [www.lnkc.lv](http://www.lnkc.lv) līdz **2021. gada 1. decembrim**.
35. Konkursa II kārtas godalgotajiem autoriem tiek piešķirtas naudas balvas saskaņā ar konkursam piešķirto finansējumu.
36. **Noslēguma noteikumi**
37. Konkursā godalgotās lugas tiks piedāvātas iestudēšanai Latvijas amatierteātros.
38. Veiksmīgākie konkursa lugu iestudējumi tiks iekļauti XXVII Vispārējo latviešu Dziesmu un XVII Deju svētku amatierteātru programmā.

Direktora p.i. Andis Groza

Vilne 67228985

Dace.Vilne@lnkc.gov.lv